 

**מכרז פומבי ממוכן דו שלבי מספר 29/25 לאספקת שירותי ייעוץ בנושא הגנת סייבר**

1. בנק ישראל (להלן: "**הבנק**") מזמין בזה הצעות ל לאספקת שירותים בנושא הגנת סייבר בבנק ישראל (להלן: "**הפרויקט**" או "**השירותים**"), הכל על פי האיפיון המפורט במסמך הגדרת השירותים המצורף כחלק ד למסמכי המכרז וכמתואר להלן:
	1. השירותים הנדרשים הם בתחומים הבאים:
		1. **שרות מודיעין סייבר**: ניטור האינטרנט, רשת אפילה ורשתות חברתיות, חקירת אירועים בהיבטי מודיעין .
		2. **שירותי מבדקי סייבר, טיפול באירועי סייבר, תצורת הגנה וטכנולוגיה:** סיוע בטיפול באירועי סייבר. בניית ארכיטקטורת הגנה, הקשחות וסקרי תצורה, סריקות רשת, שירות לניטור תחנות קצה/מכשירי כף-יד ו/או שרתים או שירות בקרת תעבורה ברשתות ובין סגמנטים. סקרי מוצרי הגנה, תקיפות סייבר, מבדקי חדירה וחוסן, ביצוע תרחישי תקיפה ברשתות ומערכות ארגוניות, מערכות חיצוניות, מערכות מבוססות ענן, סקרי קוד
		3. **שירות בנושא מתודולוגיות הגנת סייבר, ארכיטקטורה, אסטרטגיה, מדיניות ונהלים ו-GRC:** מתודולוגיות וכלי ניהול תחום הסייבר, סקרי סיכוני סייבר, מודעות עובדים, הדרכות סייבר, תקינות סייבר, כתיבת נהלים, GRC. תרגול אירועי סייבר.
2. השירותים המלאים מפורטים במסמכי המכרז.
3. תקופת ההתקשרות היא ל **3 שנים** (כפוף לאפשרות הבנק בהסכם ההתקשרות לקצרה). כמו כן, הבנק רשאי לממש אופציה להאריך את תקופת ההתקשרות מעת לעת בין לשירותים מסוימים הנכללים במכרז ובין לכל הכלול בו, עד **2 שנים נוספות**. כמו כן, הבנק רשאי לרכוש בתקופת ההסכם שירותים נוספים מהזוכה בהתאם לזכויות ברירה המפורטות בהסכם ההתקשרות.
4. רשאי להשתתף במכרז כל גורם אשר עומד במועד האחרון להגשת ההצעות במכרז בכל הדרישות המפורטות להלן:
	1. המציע הוא אזרח ישראל או תאגיד המאוגד כדין בישראל, וברשותו כל האישורים והתצהירים הדרושים לפי חוק עסקאות גופים ציבוריים, התשל"ו-1976.
	2. למציע ניסיון בתחום הגנת סייבר, בכל אחד מן השירותים המפורטים בסעיפים 2.1-2.3 בחלק ד' של מסמכי המכרז, בהיקף של 2000 שעות לפחות בכל שנה בכל סעיף, במהלך השנים 2023 ו -2024
	3. המציע מעסיק 4 עובדים לפחות העוסקים בתחום הגנת הסייבר וכל אחד מהם בעל 7 שנות ניסיון מקצועי ומעלה.
	4. למציע קיים מענה טלפוני פעיל 24\*7.
5. רק הצעה שתזכה בניקוד איכות מינימלי כמפורט במסמכי המכרז, תוכל לזכות במכרז.
6. ההצעות למכרז יוגשו במערכת מכרזים אלקטרונית, כמפורט בסעיף **5** לחלק א למסמכי המכרז. לתשומת לב המציע הרישום המקדים למערכת המכרזים האלקטרונית ומגבלות גודלי הקבצים שניתן לטעון למערכת.
7. המועד האחרון להגשת ההצעות הוא ‏יום ראשון 25 מאי 2025 , בשעה 12:00.
8. מסמכי המכרז במלואם נגישים באתר האינטרנט של בנק ישראל שכתובתו: [www.boi.org.il](http://www.boi.org.il), תחת "מכרזים והתקשרויות", וניתן להוריד אותם משם.
9. הודעה זו מתפרסמת גם באתר הבנק, בעברית ובערבית, וכן בעיתון בשפה הערבית. יחד עם זאת הנוסח המחייב הוא הנוסח בשפה העברית. לבירורים ניתן לפנות בטלפון 02-6552241 או בדוא"ל tenders@boi.org.il.
10. הבנק רשאי, בכל עת לפני המועד האחרון להגשת ההצעות, להכניס שינויים במסמכי המכרז (לרבות שינוי מועדים, תנאי סף ופרטים אחרים, מיוזמתו או כתשובה לשאלות המציעים). כל שינוי יהיה בכתב, יפורסם באתר האינטרנט של הבנק ויובא לידיעת כל הגורמים שפנו בשאלות הבהרה, ואם נערך כנס מציעים - למי שלקח בו חלק.

**הבנק אינו חייב לקבל את ההצעה הזולה ביותר, או הצעה כלשהי**

**במקרה של סתירה או אי התאמה בין מודעה זו לבין מסמכי המכרז, יגברו הוראות מסמכי המכרז**